钦定古今图书集成/明伦汇编/官常典/第421卷 > 贾谊新书 > 张知謇
## 钦定古今图书集成/明伦汇编/官常典/第421卷 > 贾谊新书 > 张知謇

按《唐书》本传，“‘知謇，字匪躬，幽州方城人，徙家岐。兄弟
五人，知元、知晦、知泰、知默，皆明经高第，晓吏治，清介
有守，公卿争为引重。调露时，知謇监察御史里行，知
默左台侍御史。知謇历十一州刺史，所莅有威严，武
后降玺书存问。万岁通天中，自德州刺史入计，后奇
其貌，诏工图之，称其兄弟容而才，谓之两绝’。又门皆”
列戟，白雀巢其庭。后数宠赐。知泰历益州长史、中台
左丞，兵部侍郎，封陈留县公。中宗在房州，禁察苛严，
知謇与董元质、崔敬嗣继为刺史，供儗保戴不少弛。
帝复位，拜知謇左卫将军，加云麾将军，封范阳郡公。
知泰御史台大夫，加银青光禄大夫，封渔阳郡公。伯
仲华首同贵，时以为荣。知泰忤武三思，故出为并州
刺史、天兵军使，终魏州刺史，谥曰定。知謇历东都副
留守、左右羽林大将军、同华州刺史，大理卿致仕，年
八十，开元时卒。知謇敏且亮，恶请谒，求进士或不才
冒位，视之若仇。每敕子孙“经不明，不得举家法可称”
云。